O duálnom vzdelávaní

[**Duálne vzdelávanie**](https://ssost.edupage.org/text87/?)**a prijímanie žiakov na SOŠT na základe učebnej zmluvy**

**Informácie o duálnom vzdelávaní**

**Čo je duálne vzdelávanie**

* Vzdelávanie, pri ktorom teoretické vyučovanie  zabezpečuje škola, praktické vyučovanie zamestnávateľ
* Odborné vzdelávanie v úzkej súčinnosti školy a zamestnávateľa
* Teoretické vedomosti získané v škole si žiak môže okamžite overiť a použiť pri praktickej činnosti u zamestnávateľa
* Pomer teoretického a praktického vyučovania je pri učebných odboroch 60% : 40% a pri študijných odboroch 50% : 50%, minimálne 60% praktického vyučovania sa realizuje u zamestnávateľa

**Komu je duálne vzdelávanie určené**

* Kto sa chce učiť rovnakou mierou  praktickou a teoretickou činnosťou
* Kto má záujem kvalitne a zodpovedne sa pripraviť na svoje povolanie priamo u zamestnávateľa
* Kto chce už počas štúdia zvýšiť svoje vreckové
* Kto sa chce učiť s použitím najnovších technológií pod vedením odborníkov z praxe
* Kto chce nájsť po skončení strednej školy čo najskôr dobré zamestnanie

**Výhody, ktoré získate výberom duálneho vzdelávania**

* Podnikové štipendium – pri splnení dohodnutých podmienok
* Odmeny za produktívnu prácu
* Hmotné zabezpečenie (pracovné oblečenie, príspevok na stravu, ...)
* Možnosť rozšíriť učebnú zmluvu o pracovnú zmluvu uzatvorenú s firmou
* Po nástupe do zamestnania bezproblémové začlenenie sa do pracovného kolektívu u budúceho zamestnávateľa
* Po nástupe do zamestnania rýchlejšie dosiahnutie pracovného výkonu s lepším mzdovým ohodnotením
* Vysokú úroveň pripravenosti nielen pre konkrétneho zamestnávateľa, ale aj pre prácu  na európskom trhu práce
* Možnosť získať certifikáty a osvedčenia nad rámec bežného vzdelávacieho programu

**Zamestnávatelia, ktorí ponúkajú duálne vzdelávanie v spolupráci so SOŠT**

* AMH Metal v Starej Ľubovni *http://www.amhmetal.sk* a Sofer v Starej Ľubovni [*http://www.sofersk.sk*](http://www.sofersk.sk)
* GOHR vo Veľkom Šariši [*https://www.gohr.sk/*](https://www.gohr.sk/) a PL Profy v Orlove [*http://www.plprofy.sk/*](http://www.plprofy.sk/)*.*
* Ďalších zamestnávateľov budeme postupne dopĺňať na www.sostsl.edupage.org

**Odbory zaradené do duálneho vzdelávania:**

študijné odbory s výučným listom a maturitným vysvedčením:

**2697 K mechanik elektrotechnik:** 6 prvákov a 2 druháci

**2426 K programátor obrábacích a zváracích strojov a zariadení:** 5 prvákov a 6 druhákov

učebný odbor s výučným listom:

**2433 H obrábač kovov**: 1 žiak

# V ďalšom školskom roku plánujeme rozšíriť počet zamestnávateľov vstupujúcich do duálneho vzdelávania so školou a tak skvalitniť prípravu žiaka na rýchlejšie začlenenie sa do výrobného procesu pre študijné i učebné odbory. Žiaci sú motivovaní až troma druhmi štipendií, ktoré môžu získať u svojho zamestnávateľa pri dodržaní všetkých ukazovateľov výučby.